Mitsuya Mōri

Mitsuya Mōri (japansk: 毛利 三彌, Mōri Mitsuya, født 2. desember 1937 i Fukui i Japan) er en japansk teaterviter, oversetter, teaterinstruktør og akademiker spesialisert på skandinavisk litteratur. Han blir ansett for å være Japans fremste Ibsen-spesialist.

Mori er professor emeritus ved Seijo-universitetet i Tokyo.

Etter at han avsluttet studiene i estetikk ved Universitete i Tokyo, reiste han til USA, der han tok en magistergrad i teatervitenskap ved University of California i Los Angeles i 1965 (med avhandlingen Ibsen's Dramaturgy: Symbolism in the Master Builder), og hadde fra høsten 1966 av et stipend ved Universitetet i Oslo i et halvt år. Etter at han reiste tilbake til Japan begynte han å oversette Ibsens Per Gynt til japansk. Han ble ansatt ved Seijo-universitetet- først som timelærer- og gikk opp gradene til professor og dekanus. Da han pensjonerte seg i 2008 ble han professor emeritus. I mellomtiden hadde han tatt en doktorgrad ved Meiji-universitetet i Tokyo (1986) og var gjesteprofessor ved University of Wisconsin–Milwaukee (1989).

I 1972 begynte han å publisere verk av Ibsen oversatt til japansk, og i 1995 ble et trebindsverk ferdig.

Bøker (utvalg) 

 Ibsen's Realism-A Study on His Problem dramas in the Middle Period- Hakuo-sha, 1984  
 Ibsen's Negativism- A Study on His Early Dramas, Hakuo-sha, 1977  
 Scandinavian Drama, Tokai University Press, 1980  
 Eastern and Western Theatre: A Comparison, University of Air Press, 1993  
 Eastern and Western Theatre: A Comparison. Revised edition, University of Air Press, 1994  
 Ibsen's Fin-de-siecle - A Study on His Late Dramas, Hakuo-sha, 1995  
 Thinking and Feeling: Characteristics of Intercultural Theatre, Brill, Japanese Theatre & the International Stage, 2000  
 Die japanische Auffassung von Drama, Szenarien von Theaterwissenschaft,  2002  
 Anthology of Twentieth-Century Japanese Drama, Columbia University Press, 2014 (ansvarlig redaktør sammen med J. Thomas Rimer)

Æresbevisninger

Kawatake-prisen gitt av Japanese Society for Theatre Research (1985)
 Mellom 1996 og 2006 var han formann for Japanese Society for Theatre Research
 1997 ble han valgt inn i Det Norske Videnskaps-Akademi
 1998 Yuasa Yoshiko-prisen

Referanser 

Medlemmer av Det Norske Videnskaps-Akademi
Personer fra Fukui
Teatervitere
Japanske professorer
Henrik Ibsen
Japanske regissører